CELEX: 32018D0718
Language: da
Date: 2018-05-14 00:00:00
Title: Kommissionens gennemførelsesafgørelse (EU) 2018/718 af 14. maj 2018 om suspension af Maltas status som officielt tuberkulosefri for så vidt angår kvægbesætninger og om ændring af bilag I til beslutning 2003/467/EF (meddelt under nummer C(2018) 2762) (EØS-relevant tekst. )

16.5.2018   
            
            
               DA
            
            
               Den Europæiske Unions Tidende
            
            
               L 120/12
            
         KOMMISSIONENS GENNEMFØRELSESAFGØRELSE (EU) 2018/718
   af 14. maj 2018
   om suspension af Maltas status som officielt tuberkulosefri for så vidt angår kvægbesætninger og om ændring af bilag I til beslutning 2003/467/EF
   
      
         (meddelt under nummer C(2018) 2762)
      
   
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets direktiv 64/432/EØF af 26. juni 1964 om veterinærpolitimæssige problemer ved handelen inden for Fællesskabet med kvæg og svin (1), særlig bilag A, del I, punkt 5, og
   ud fra følgende betragtninger:
   
               (1)
            
            
               Direktiv 64/432/EØF finder anvendelse på handel i Unionen med kvæg. Det fastsætter, på hvilke betingelser en medlemsstat kan erklæres officielt fri for tuberkulose for så vidt angår kvægbesætninger såvel som betingelserne for at bevare denne status.
            
         
               (2)
            
            
               I henhold til Kommissionens beslutning 2003/467/EF (2) er de medlemsstater, der er anført i kapitel 1 i bilag I, erklæret officielt tuberkulosefrie med hensyn til kvægbesætninger.
            
         
               (3)
            
            
               Malta blev opført i kapitel 1 i bilag I til beslutning 2003/467/EF ved Kommissionens gennemførelsesafgørelse (EU) 2016/448 (3).
            
         
               (4)
            
            
               I november 2017 indberettede Malta et udbrud af kvægtuberkulose, som blev bekræftet ved isolation af M. bovis ved en laboratorieundersøgelse. I løbet af opfølgningsundersøgelserne reagerede kvæg i en anden besætning positivt på kvægtuberkuloseprøven. Den anden besætning havde modtaget dyr fra indekstilfældet.
            
         
               (5)
            
            
               Malta har truffet de foranstaltninger, der er fastsat i del I i bilag A til direktiv 64/432/EØF, navnlig ved at inddrage den første besætnings status som officielt tuberkulosefri og suspenderet den anden besætnings status. Malta kan derfor ikke længere opfylde kriterierne for bevarelse af en status som officielt fri for kvægtuberkulose, som anført i del I, punkt 4, i bilag A til direktiv 64/432/EØF, og endvidere er kilden til infektionen fortsat ikke afklaret.
            
         
               (6)
            
            
               Efter orientering fra Malta om udbrud af kvægtuberkulose mener Kommissionen, at der er beviser for en væsentlig ændring i situationen vedrørende kvægtuberkulose i denne medlemsstat.
            
         
               (7)
            
            
               Maltas status som officielt fri for kvægtuberkulose bør derfor suspenderes, indtil resultaterne af kontrolprogrammer og epidemiologiske undersøgelser påviser, at udbruddene er under kontrol, foranstaltninger anvendes i overensstemmelse med del I, punkt 4, litra b), c) og d), i bilag A til direktiv 64/432/EØF, og procentdelen af bekræftede tilfælde af tuberkuloseinficerede kvægbesætninger ikke har oversteget 0,1 % af alle besætninger i en sammenhængende periode på 12 måneder, hvorefter mindst 99,9 % af kvægbesætningerne bør opnå en status som officielt frie for tuberkulose.
            
         
               (8)
            
            
               Bilag I til beslutning 2003/467/EF bør derfor ændres.
            
         
               (9)
            
            
               Foranstaltningerne i denne afgørelse er i overensstemmelse med udtalelse fra Den Stående Komité for Planter, Dyr, Fødevarer og Foder —
            
         VEDTAGET DENNE AFGØRELSE:
   Artikel 1
   1.   Maltas status som officielt fri for tuberkulose i forbindelse med kvægbesætninger bør suspenderes.
   2.   For atter at opnå en status som officielt fri for tuberkulose i forbindelse med kvægbesætninger skal Malta opfylde følgende betingelser:
   
               a)
            
            
               betingelserne fastsat i del I, punkt 4, litra b), c) og d), i bilag A til direktiv 64/432/EØF er fortsat opfyldt
            
         
               b)
            
            
               alle kvægbesætninger har været genstand for kvægtuberkuloseundersøgelser i henhold til de procedurer, der er fastsat i del I, punkt 1, i bilag A til direktiv 64/432/EØF
            
         
               c)
            
            
               procentdelen af bekræftede tilfælde af tuberkuloseinficerede kvægbesætninger ikke har oversteget 0,1 % af alle besætninger i en sammenhængende periode på 12 måneder
            
         
               d)
            
            
               efter den i litra c) omhandlede periode på 12 måneder har mindst 99,9 % af kvægbesætningerne opnået en status som officielt frie for tuberkulose.
            
         Artikel 2
   Bilag I til beslutning 2003/467/EF ændres som angivet i bilaget til nærværende afgørelse.
   Artikel 3
   Denne afgørelse er rettet til medlemsstaterne.
   
      Udfærdiget i Bruxelles, den 14. maj 2018.
      
         
            På Kommissionens vegne
         
         Vytenis ANDRIUKAITIS
         
            Medlem af Kommissionen
         
      
   
   
      (1)  EFT 121 af 29.7.1964, s. 1977/64.
   
      (2)  Kommissionens beslutning 2003/467/EF af 23. juni 2003 om fastlæggelse af kvægbesætningers status i visse medlemsstater eller regioner i medlemsstater som officielt fri for tuberkulose, brucellose og enzootisk kvægleukose (EUT L 156 af 25.6.2003, s. 74).
   
      (3)  Kommissionens gennemførelsesafgørelse (EU) 2016/448 af 23. marts 2016 om ændring af bilag I og II til beslutning 2003/467/EF for så vidt angår Maltas status som officielt tuberkulosefrit og officielt brucellosefrit med hensyn til kvægbesætninger (EUT L 78 af 24.3.2016, s. 78).
   
      BILAG
      Kapitel 1 i bilag I til beslutning 2003/467/EF affattes således:
      
         
            »KAPITEL 1
         
         
            Medlemsstater, der er officielt tuberkulosefrie
         
         
                     ISO-kode
                  
                  
                     Medlemsstat
                  
               
                     BE
                  
                  
                     Belgien
                  
               
                     CZ
                  
                  
                     Tjekkiet
                  
               
                     DK
                  
                  
                     Danmark
                  
               
                     DE
                  
                  
                     Tyskland
                  
               
                     EE
                  
                  
                     Estland
                  
               
                     FR
                  
                  
                     Frankrig
                  
               
                     LV
                  
                  
                     Letland
                  
               
                     LT
                  
                  
                     Litauen
                  
               
                     LU
                  
                  
                     Luxembourg
                  
               
                     HU
                  
                  
                     Ungarn
                  
               
                     NL
                  
                  
                     Nederlandene
                  
               
                     AT
                  
                  
                     Østrig
                  
               
                     PL
                  
                  
                     Polen
                  
               
                     SI
                  
                  
                     Slovenien
                  
               
                     SK
                  
                  
                     Slovakiet
                  
               
                     FI
                  
                  
                     Finland
                  
               
                     SE
                  
                  
                     Sverige«